

**ประกาศองค์การบริหารส่วนตำบลเมืองเกษตร**

**เรื่อง มาตรการ กลไก ในการให้ประชาชนหรือผู้มีส่วนได้เสียเข้ามามีส่วนร่วมในการดำเนินงานของหน่วยงานภาครัฐ ขององค์การบริหารส่วนตำบลเมืองเกษตร**

 ด้วยพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรา 8 วรรค 1(3) (4) ได้กำหนดให้การบริหารราชการเพื่อประโยชน์สุขของประชาชน ส่วนราชการจะต้องดำเนินการโดยถือว่าประชาชนเป็นศูนย์กลางที่จะได้รับการบริการจากภาครัฐ และจะต้องมีแนวทางในการรับฟังความคิดเห็นของประชาชน และรัฐบาลได้ได้ความสำคัญกับนโยบายในการป้องกันปราบปรามการทุจริตและประพฤติมิชอบในภาครัฐเป็นวาระแห่งชาติ โดยได้ดำเนินโครงการประเมินคุณธรรมและความโปร่งใสใสการดำเนินงานของหน่วยงานภาครัฐ (Integrity and Transparency Assessment – ITA) ประจำปีงบประมาณ พ.ศ. 2562 ซึ่งเป็นการประเมินเพี่อวัดระดับคุณธรรมและความโปร่งใสในการดำเนินงานของหน่วยงานที่มีกรอบการประเมินในเกณฑ์การประเมินที่ 9 การเปิดเผยข้อมูล ดังนั้น เพื่อให้การปฏิบัติราชการขององค์การบริหารส่วนตำบลเมืองเกษตร เป็นไปด้วยความเรียบร้อย และเพื่อประโยชน์ของทางราชการ ประกอบประกาศเจตจำนงสุจริตในการบริหารงานขององค์การบริหารส่วนตำบลเมืองเกษตร ที่จะปฏิบัติราชการโดยให้ความสำคัญและเปิดโอกาสให้ผู้ส่วนได้เสียเข้ามามีส่วนร่วมและตรวจสอบการปฏิบัติงาน เปิดเผยข้อมูลข่าวสารในการดำเนินกิจกรรมทุกรูปแบบ และสามารถเข้าถึงข้อมูลเกี่ยวกับการจัดซื้อจัดจ้างในทุกขั้นตอนตามที่กฎหมายกำหนดไว้ จึงกำหนดมาตรการ กลไก ในการให้ประชาชนหรือผู้มีส่วนได้เสียเข้ามามีส่วนร่วมในการดำเนินงานของหน่วยงานภาครัฐ ขององค์การบริหารส่วนตำบลเมืองเกษตร โดยมีรายละเอียด ดังนี้

1. ความหมายของการมีส่วนร่วม

การมีส่วนร่วมของประชาชน หมายถึง กระบวนการที่ประชาชนหรือผู้มีส่วนได้เสียที่เกี่ยวข้องมีโอกาสเข้าร่วมในกระบวนการหรือขั้นตอนต่าง ๆ ของการบริหาร ตั้งแต่การรับรู้ข้อมูล การปฏิบัติงาน การร่วมแสดงทัศนะความคิด การร่วมเสนอปัญหาและความต้องการของชุมชนและท้องถิ่น การร่วมคิดแนวทางการแก้ไขปัญหา การร่วมในกระบวนการตัดสินใจ การร่วมในการดำเนินการ และการมีส่วนร่วมติดตามประเมินผล รวมทั้งการ่วมรับผลประโยชน์จากการพัฒนา

1. ขั้นตอนการดำเนินงานเพื่อเปิดโอกาสให้ประชาชนและผู้มีส่วนได้เสียเข้ามามีส่วนร่วมในการดำเนินงานของ องค์การบริหารส่วนตำบลเมืองเกษตร
2. วิเคราะห์ผลการดำเนินงานและข้อเสนอแนะจากการดำเนินงานในรอบปีที่ผ่านมาในประเด็นความสอดคล้องกับภารกิจหรือยุทธศาสตร์ รวมถึงความเกี่ยวข้องของประชาชนหรือผู้มีส่วนได้เสีย
3. เผยแพร่ข้อมูลข่าวสารของโครงการในช่องทางที่หลากหลาย เช่น ติดประกาศ เว็บไซต์ สื่อสังคมออกไลน์ วารสาร เป็นต้น
4. รับฟังความคิดเห็นของประชาชนและผู้มีส่วนได้ส่วนเสีย เพื่อให้ได้มาซึ่งข้อมูล ข้อเท็จจริงและความคิดเห็นประกอบการตัดสินใจ
5. เปิดโอกาสให้ประชาชนและผู้มีส่วนได้ส่วนเสียได้เข้ามามีส่วนร่วมในการปฏิบัติงาน ไม่ว่าจะเป็นลักษณะการเข้าร่วมในการจัดทำแผนงาน การวางแผน หรือการดำเนินงาน

จึงประกาศให้ทราบโดยทั่วกัน

 ประกาศ ณ วันที่ 18 มกราคม พ.ศ. ๒๕๖๒

 เสนอ เกี้ยวกลาง

 (นายเสนอ เกี้ยวกลาง)

 นายกองค์การบริหารส่วนตำบลเมืองเกษตร